ช่วงก่อนนอนจะมีอาการตื้อและอึดอัด บริเวณช่วงลำคอ เกิดจากสาเหตุอะไรครับ...ตัวผมเองใช้ยาพ่นแก้หอบหืดเป็นประจำมีผลหรือไม่ครับ...
สวัสดีค่ะ อาการรู้สึกอึดอัดตื้อๆ บริเวณลำคอช่วงก่อนจะเข้านอนนั้น อาจจะมีสาเหตุมาจาก เรื่องภาวะหอบหืดที่เป็นอยู่เดิม ที่อาจจะยังควบคุมได้ไม่ดี แต่มักจะเป็นอาการหายใจเสียงวี้ด ร่วมกับรู้สึกหอบเหนื่อยร่วมด้วย สาเหตุอื่นๆที่อาจทำให้มีอาการจุกบริเวณลำคอที่พบได้บ่อยเช่นการมีกรดไหลย้อน ซึ่งอาจจะมีอาการแสบร้อนกลางอก จุกที่ลิ้นปี่ คลื่นไส้ อาเจียนร่วมด้วย หรือเกิดจาก การมีก้อนเนื้อใดๆบริเวณหลังคอ ต่อมไทรอยด์ หรือในหลอดอาหาร ทำให้รู้สึกจุกๆเวลานอนได้เบื้องต้นให้สังเกตอาการเรื่องหายใจเสียงวี้ดหรือหอบเหนื่อยที่อาจบ่งบอกว่ามีหอบหืดกำเริบ หรือมีอาการอาเจียนมาก ถ่ายดำ แสบร้อนกลางอก ถ้ามีให้รีบไปพบแพทย์ และให้พ่นยารักษาหอบหืดตามที่แพทย์สั่งต่อเนื่องและกลับไปติดตามอาการตามนัด ควรรับประทานอาหารอ่อนๆย่อยง่าย ไม่กินแล้วนอนทันที ควรนั่งหัวสูงไว้อย่างน้อย 3 ชั่วโมง